אדוארד וינוקורוב

אדוארד טאודורוביץ' וינוקורוב (ברוסית: Эдуард Теодорович Винокуров; 30 באוקטובר 1942 – 10 באוקטובר 2010) היה סיף ומאמן סובייטי ממוצא יהודי. אלוף אולימפי בעל 3 מדליות מהן 2 זהב בחרב וכן אלוף עולם 6 פעמים במסגרת נבחרת ברית המועצות.

ביוגרפיה 
וינוקורוב נולד בעיירה קטנה בשם בז'אנסי, במחוז דרום קזחסטן שברפובליקה הסובייטית הסוציאליסטית הקזחית (כיום קזחסטן). הוא החל להתאמן בסיף בשנת 1956. הוא התאמן בקבוצת הספורט של הכוחות הצבאיים של לנינגרד.

בשנת 1966 זכה וינוקורוב באליפות ברית המועצות בחרב אישי.

באולימפיאדת מקסיקו סיטי (1968) זכה וינוקורוב במדליית זהב בתחרות בחרב קבוצתי. במדליית כסף זכתה איטליה ובמדליית ארד זכתה הונגריה. שותף לזכייה היה הסיף היהודי מארק רקיטה.

באולימפיאדת מינכן (1972) זכה וינוקורוב במדליית כסף בתחרות בחרב קבוצתי. במדליית זהב זכתה איטליה ובמדליית ארד זכתה הונגריה. שותף למדליה היה רקיטה.

באולימפיאדת מונטריאול (1976) זכה וינוקורוב במדליית זהב פעם שנייה בתחרות בחרב קבוצתי. במדליית כסף זכתה איטליה ובמדליית ארד זכתה רומניה.

לאחר שפרש מספורט תחרותי עבד וינוקורוב כמאמן סיף בסנקט פטרבורג.

בשנת 2010 נפטר וינוקורוב בסנקט פטרבורג.

תארים והישגים 
וינוקורוב זכה 6 פעמים באליפות העולם בסיף ופעמיים סגן אלוף העולם בסיף, כחבר בנבחרת ברית המועצות בתחרות הקבוצתית בחרב. אלוף עולם בשנים: 1967, 1969, 1970, 1971, 1974 ו-1975. סגן אלוף עולם בשנים: 1966 ו-1973.
וינוקורוב זכה 5 פעמים ברציפות בגביע אירופה בסיף כחבר בנבחרת ברית המועצות בתחרות הקבוצתית בחרב בשנים 1967 - 1971.
באליפות ברית המועצות בחרב אישי זכה וינוקורוב פעם אחת במדליית זהב בשנת 1966, 3 פעמים במדליית כסף בשנים 1969, 1972 ו-1973 ו-3 פעמים במדליית ארד בשנים 1968, 1970 ו-1976.
 ב-2007 הונצח וינוקורוב ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

קישורים חיצוניים

 אדוארד וינוקורוב היכל התהילה של הספורט היהודי.
 אדוארד וינוקורוב האתר יהודים בספורט.

אלופים אולימפיים: סייפים
סייפים סובייטים
סייפים יהודים
מאמני סיף
מאמני ספורט סובייטים
אלופים אולימפיים מברית המועצות
אלופים אולימפיים יהודים
מקבלי עיטור אות הכבוד
משתתפים יהודים באולימפיאדת מקסיקו סיטי (1968)
משתתפים יהודים באולימפיאדת מינכן (1972)
משתתפים יהודים באולימפיאדת מונטריאול (1976)
חברי היכל התהילה של הספורטאים היהודים: סובייטים
סובייטים שנולדו ב-1942
רוסים שנפטרו ב-2010